CELEX: 32007D0571
Language: hu
Date: 2007-08-21 00:00:00
Title: 2007/571/EK: A Bizottság határozata ( 2007. augusztus 21. ) a hasított sertések lettországi osztályozási módszerének engedélyezéséről szóló 2005/307/EK határozat módosításáról (az értesítés a C(2007) 3915. számú dokumentummal történt)

23.8.2007   
            
            
               HU
            
            
               Az Európai Unió Hivatalos Lapja
            
            
               L 218/10
            
         
      A BIZOTTSÁG HATÁROZATA
   
   (2007. augusztus 21.)
   a hasított sertések lettországi osztályozási módszerének engedélyezéséről szóló 2005/307/EK határozat módosításáról
   (az értesítés a C(2007) 3915. számú dokumentummal történt)
   (Csak a lett nyelvű szöveg hiteles)
   (2007/571/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletre (1) és különösen annak 5. cikke (2) bekezdésére,
   mivel:
   
               (1)
            
            
               A 2005/307/EK tanácsi határozat (2) a hasított sertések lettországi osztályozására egyetlen módszert engedélyez.
            
         
               (2)
            
            
               A lett kormány arra kérte a Bizottságot, hogy az engedélyezett módszer esetében egy új képletet, illetve a hasított sertések osztályozására szolgáló további két módszer használatát engedélyezze, és a hasított sertések közösségi osztályozási rendszerének alkalmazására vonatkozó részletes szabályok megállapításáról szóló, 1985. október 24-i 2967/85/EK bizottsági rendelet (3) 3. cikkének (3) bekezdésében előírt jegyzék második részében ismertette a boncolásos vizsgálat eredményeit.
            
         
               (3)
            
            
               E kérelem vizsgálata azt mutatja, hogy a szóban forgó osztályozási módszerek engedélyezéséhez szükséges feltételek teljesülnek.
            
         
               (4)
            
            
               Az e határozatban előírt intézkedések összhangban vannak a Sertéshúspiaci Irányítóbizottság véleményével,
            
         ELFOGADTA EZT A HATÁROZATOT:
   1. cikk
   A 2005/307/EK határozat a következőképpen módosul:
   
               1.
            
            
               A 1. cikk helyébe a következő szöveg lép:
               „1. cikk
               A hasított sertések 3220/84/EGK rendelet szerinti osztályozására Lettországban az alábbi módszerek használata engedélyezett:
               
                           —
                        
                        
                           a manuális módszer (ZP) és az ahhoz kapcsolódó becslési eljárások, amelyeknek részleteit a melléklet 1. része tartalmazza,
                        
                     
                           —
                        
                        
                           az »Intrascope (Optical Probe)« műszer és az ehhez kapcsolódó értékelési eljárások, amelyeknek részleteit a melléklet 2. része tartalmazza,
                        
                     
                           —
                        
                        
                           a »PG 200 (Pork Grader)« műszer és az ehhez kapcsolódó értékelési eljárások, amelyeknek részleteit a melléklet 3. része tartalmazza.
                        
                     A manuális módszert (ZP) csak az olyan vágóhidakon lehet alkalmazni, ahol hetente legfeljebb 200 sertést vágnak le.”
            
         
               2.
            
            
               A 2005/307/EK határozat melléklete helyébe e határozat melléklete lép.
            
         2. cikk
   Ennek a határozatnak a Lett Köztársaság a címzettje.
   
      Kelt Brüsszelben, 2007. augusztus 21-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 301., 1984.11.20., 1. o. A legutóbb a 3513/93/EK rendelettel (HL L 320., 1993.12.22., 5. o.) módosított rendelet.
   
      (2)  HL L 98., 2005.4.16., 42. o.
   
      (3)  HL L 285., 1985.10.25., 39. o. A legutóbb az 1197/2006/EK rendelettel (HL L 217., 2006.8.8., 6. o.) módosított rendelet.
   
      MELLÉKLET
      
         
            „MELLÉKLET
            A HASÍTOTT SERTÉSEK LETTORSZÁGI OSZTÁLYOZÁSI MÓDSZEREI
            1.   RÉSZ
            Manuális módszer (ZP)
            
                        1.
                     
                     
                        A hasított sertések osztályozása a manuális módszer (ZP) segítségével történik.
                     
                  
                        2.
                     
                     
                        Ez a módszer, amelyben a jelzőszámok meghatározása a predikciós egyenleten alapul, beosztásos vonalzó segítségével hajtható végre. A módszer a hasíték szalonna- és izomvastagságának kézi mérésén alapul.
                     
                  
                        3.
                     
                     
                        A hasított test színhústartalmát a következő képlet alapján kell kiszámítani:
                        
                           
                               = 61,689 – 0,658x1 + 0,109x2
                           
                        
                        ahol:
                        
                                    
                                       
                                 
                                 
                                    =
                                 
                                 
                                    a hasított test becsült színhústartalma,
                                 
                              
                                    x1
                                    
                                 
                                 
                                    =
                                 
                                 
                                    a szalonna hasítékon látható vastagságának a G-pontban mért értéke – amely a gluteus medius izom legvékonyabb részét jelenti (milliméterben),
                                 
                              
                                    x2
                                    
                                 
                                 
                                    =
                                 
                                 
                                    az izom hasítékon látható vastagságának az M pontban mért értéke – amely a glutaeus medius izom cranialis része és a gerinccsatorna háti széléig mért legrövidebb távolságot jelenti (milliméterben).
                                 
                              A képlet az 50–100 kg súlyú hasított testek esetében érvényes.
                     
                  2.   RÉSZ
            Intrascope (Optical Probe)
            
                        1.
                     
                     
                        A hasított sertések osztályozása a dániai SFK által gyártott »Intrascope (Optical Probe)« nevű műszerrel történik.
                     
                  
                        2.
                     
                     
                        A műszert egy legfeljebb 12 mm (a szonda tetején található pengénél 19 mm) szélességű szondával kell felszerelni, amely hatszögletű, nézőüveggel, fényforrással, milliméterben kalibrált megvezető rúddal (sliding barrel) van ellátva, és amelynek működési távolsága 8 és 50 mm között van.
                     
                  
                        3.
                     
                     
                        A hasított test színhústartalmát a következő képlet alapján kell kiszámítani:
                        
                           
                               = 71,964 – 0,756x
                        
                        ahol:
                        
                                    
                                       
                                 
                                 
                                    =
                                 
                                 
                                    a hasított test becsült színhústartalma,
                                 
                              
                                    x
                                 
                                 
                                    =
                                 
                                 
                                    a hátszalonna vastagsága milliméterben a hasított test bal oldalán az utolsó borda mögött a középvonaltól 6 cm-re mérve.
                                 
                              A képlet az 50–100 kg súlyú hasított testek esetében érvényes.
                     
                  3.   RÉSZ
            PG 200 (Pork Grader)
            
                        1.
                     
                     
                        A hasított sertések osztályozása a dániai SFK által gyártott »PG 200 (Pork Grader)« nevű műszerrel történik.
                     
                  
                        2.
                     
                     
                        A műszer 1. egy kézi mérőműszerrel van felszerelve, amelynek működési távolsága 9 és 150 milliméter között van; és 2. az ehhez kapcsolódó számítógépes rendszert tartalmaz, amely rögzíti az adatokat, és kiszámítja a hasított test színhústartalmát.
                     
                  
                        3.
                     
                     
                        A hasított test színhústartalmát a következő képlet alapján kell kiszámítani:
                        
                           
                               = 71,938 – 0,928x1 + 0,013x2
                           
                        
                        ahol:
                        
                                    
                                       
                                 
                                 
                                    =
                                 
                                 
                                    a hasított test becsült színhústartalma,
                                 
                              
                                    x1
                                    
                                 
                                 
                                    =
                                 
                                 
                                    a hátszalonna vastagsága milliméterben a hasított test bal oldalán az utolsó borda mögött a hasított test középvonalától 7 cm-re mérve,
                                 
                              
                                    x2
                                    
                                 
                                 
                                    =
                                 
                                 
                                    az izom vastagsága milliméterben a hasított test bal oldalán az utolsó borda mögött a hasított test középvonalától 7 cm-re mérve.
                                 
                              A képlet az 50–100 kg súlyú hasított testek esetében érvényes.”